**Záznam**

**z 3. rokovania**

**Pracovnej skupiny pre prípravu Akčného plánu transformácie regiónu Horná Nitra**

Dňa: 14. mája 2018

Miesto: ÚPPVII

Prítomní: podľa prezenčnej listiny

Program:

1. Privítanie/Úvod
2. Súhrnná prezentácia projektov zaslaných v zmysle požiadavky Trenčianskeho samosprávneho kraja
3. Prezentácia priorít pre transformáciu regiónu Horná Nitra spracované pracovnými skupinami tvorby Akčného plánu hornej Nitry
4. Prezentácia možných investičných blokov a potenciálnych individuálnych riešení pre región Horná Nitra (MDaV SR)
5. Diskusia/Záver

Na úvod 3. rokovania Pracovnej skupiny pre prípravu Akčného plánu transformácie regiónu Horná Nitra (ďalej len „PS“) prítomných privítala predsedníčka PS a generálna riaditeľka Sekcie CKO Denisa Žiláková (DŽ).

V stručnosti oboznámila prítomných s priebehom rokovania 2.výjazdového zasadnutia PS, ktoré sa konalo 9.apríla 2018 v meste Prievidza, ospravedlnila podpredsedu PS J.Bašku, ktorý z dôvodu zasadnutia zastupiteľstva TSK sa nemohol zúčastniť 3.rokovania PS a poveril svojim zastupovaním pani Lamačkovú.

DŽ uviedla, že program PS bol konzultovaný aj s M.Šefčovičom. Členovia PS dostali k dispozícii aj tabuľky projektových zámerov, ktoré zosumarizoval TSK. Taktiež ohľadne individuálnych projektov budú informovať zástupcovia MDaV SR.

Následne DŽ odovzdala slovo p.Lamačkovej.

p.Lamačková - k 30.aprílu 2018 TSK obdržal vyše 80 projektových zámerov a ešte stále očakávajú dodanie ďalších projektových zámerov. Pri ich spracovaní vychádzali zo špecifikovania potrieb v regióne. Podotkla, že projekty sú veľmi rozdrobené, rôznorodé a zasahujú do rôznych oblastí, nie sú indikované, nespájajú spoluprácu v regióne. Odovzdala slovo kolegovi p. Bielovi, ktorý odprezentoval niektoré projekty.

p.Biel - projekty sú v sume cca 1,2 mld.eur a jednotlivé projektové zámery rozdelili do špecifických oblastí – zamestnanosť, dopravná infraštruktúra, životné prostredie, ľudské zdroje, energetika, inovácie a cestovný ruch.

DŽ - sumu vyše jednej miliardy nebude možné financovať. Bude potrebné zadefinovať projekty z hľadiska pripravenosti na stavebné povolenie. Požiadala, aby do jedného týždňa doplnili tabuľku o dva stĺpce, a to o projekty, ktoré už stavebné povolenie majú a projekty, ktoré sú v procese vybavovania stavebného povolenia.

LŠ - okrem tematických oblastí máme projekty s rýchlym riešením, strednodobé a dlhodobé. A tie projekty, ktoré sú v kontexte rýchlodobého riešenia, majú mať už stavebné povolenie pripravené.

p.Lamačková - nechali zoznam projektových zámerov úplne celý, aby PS mala predstavu, aké projekty prišli a budú ho následne „čistiť“.

DŽ požiadala, aby do 21.mája 2018 doplnili tabuľku o uvedené dva stĺpce.

Katarína Macháčková (primátorka Prievidza, KM) mala otázku, kto bude „čistiť“ tabuľku.

p.Lamačková - nebudú sa projekty z tabuľky vylučovať, ale projektové zámery sa usporiadajú podľa pripravenosti.

KM - kritérium pripravenosti nemôže byť použité pri projektových zámeroch, nakoľko niektorí ani nemali možnosť sa na predloženie zámerov pripraviť.

DŽ - cieľom je zistiť financovateľnosť, zástupcovia RO, ktorí sú členmi PS potrebujú vedieť, v akých fázach sú jednotlivé projekty, preto sú dôležité stavebné povolenia a potrebné definovať stav pripravenosti a následne možnosť financovania.

LŠ - treba byť pripravení, nakoľko bude nové programové obdobie (ak sa projekty nestihnú v tomto) a bude možnosť čerpania od roku 2021.

KM - čo bude s veľkou dopravnou infraštruktúrou? Kedy bude MH SR informovať o svojich zámeroch?

DŽ poprosila najskôr GR pána Gudavu, PRV a OP RH, o poskytnutie informácie.

p.Gudava - poslednom MV zrušili určité obmedzujúce kritériá, aby bolo možné lepšie čerpanie a na 15.6. sa chystajú výzvy, takže žiadatelia môžu predkladať projekty.

DŽ udelila slovo primátorovi Handlovej – Rudolf Podoba (RP).

RP - toto má byť PS pre prípravu Akčného plánu transformácie regiónu Horná Nitra a určité projekty, ktoré boli prezentované, do tohto kontextu nezapadajú. Zdôraznil nadradenú dopravnú infraštruktúru, ktorá jediná môže pomôcť. Členovia PS dostali aj materiál, ktorý bol spracovaný v regióne a vyčlenili sa 4 priority, ktoré sa majú premietnuť do AP a je potrebné o ňom hovoriť.

DŽ - bolo stretnutie s ministerstvom dopravy a zástupcami z EK, na ktorom sa snažili identifikovať potreby pre Hornú Nitru – infraštrukturálne projekty. Treba sa však pozrieť aj na malé projekty a nápomocné k tomu budú operačné programy. Následne odovzdala slovo GR p.Mérymu – ministerstvo dopravy.

P.Méry informoval o základoch dopravnej infraštruktúry, s čím vedia pomôcť – výstavba nových úsekoch diaľnic a rýchlostných ciest, modernizáciu hlavných železničných koridorov, verejná osobná doprava, vnútrozemská lodná doprava atď. OP II má k dispozícii takmer 4 mld.eur, pomôcť môže prioritná os železničná infraštruktúra, cestná infraštruktúra, informačná spoločnosť. Založili pracovnú skupinu, ktorá bude prechádzať jednotlivé projekty. Nasledujúce stretnutie je naplánované na 22.mája aj so zástupcami EK, ktorí taktiež definujú svoje vízie a možnosti.

DŽ vyzvala na otázky.

Juraj Melichar (JM) – ako budú do 30.6. ďalšie projekty priraďované k projektom, ktoré už boli predstavené, je potrebné vytvoriť Akčný plán, definovať transparentné kritériá, ktoré by zoraďovali projekty nie len podľa toho, či majú stavebné povolenie, ale aj súlad s Akčným plánom. A či existuje plán na národnej úrovni ako sa bude znižovať nezamestnanosť, kde sa naberie pracovná sila.

DŽ zdôraznila, že AP si treba predstaviť ako stratégiu a nie zoznam projektov, musíme mať jeden rámec projektových zámerov, RO vidia prvý krát projektové zámery a snažíme sa nájsť kritériá na to, aby sme určili financovateľnosť. AP bude definovať stratégiu, ktorá určí aj ďalšie kritériá. EK už zverejnila návrh viacročného finančného rámca pre nové programové obdobie.

Alojz Vlčko (AV) – Prievidza - Nezamestnanosť na Hornej Nitre je 5% a dopyt po pracovnej sile je obrovský, či je nejaký rámec, ako sa bude ďalej postupovať.

DŽ - bude to taktiež súčasťou AP, ktorý pripraví stratégiu, ale malo by ísť o rekvalifikáciu baníkov na iný druh práce.

DŽ udelila slovo GR p.Mitošinkovi - IROP.

P.Mitošinka – z rýchlych projektov treba naozaj určiť, ktoré sú možné financovať ešte v tomto období, aby vedeli aj operačné programy reagovať výzvami.

GR p.Sloboda – OPĽZ - treba nájsť v AP, čo je možné z OP zaplatiť a v čo najväčšom objeme pre Hornú Nitru. Sú pripravení z OPĽZ naštartovať jeden národný projekt, ktorý vie zafinancovať analytiku, pracovné skupiny, štúdie až do roku 2023, vedia financovať aj rekvalifikácie.

Gabriela Fischerová – MŽP – je potrebné zadefinovať, aká je vízia regiónu a ktorým smerom sa chce uberať a zamerať sa aj hlavne na to, akú náhradu poskytnú hornonitrianske bane po skončení, napr. ako bude zabezpečená dodávka tepla a treba sa aj sústrediť na rámcovanie budúcnosti.

KM – obce, mestá Hornej Nitry si majú zo zdola povedať čo je potrebné, aké sú možnosti a je potrebné pri výbere projektov zapojiť mestá, obce, ktorých sa to týka, príp. na úrovni kraja urobiť stretnutie.

DŽ - tepelné zdroje a energia je taktiež nosnou témou a bola zaslaná požiadavka na GR SSS.

P.Jarábek – MH SR- vysvetlil rozdelenie energetiky a vplyv na baníctvo a ako sa rieši elektroenergetika a tepelná energetika, uviedol príklady a čo vyplýva zo zákona.

ĽŠ - JRC štúdia bola zaslaná členom PS v slovenskej verzii, objasnil aké požiadavky boli zaslané EK v rámci projektu TA na pomoc pri AP pre región Horná Nitra a zdôraznil, že je potrebné minimalizovať dopady pri transformácii regiónu z baníctva na inú ekonomiku.

p.Lamačková – z projektového zoznamu je potrebné vybrať z takej oblasti, kde má región najväčší problém, doprava, elektrina, teplo, rekvalifikácie, zdravotná záťaž a treba prejsť riadne projekt za projektom.

p. Bžán – ozrejmil bližšie financovanie úsekov R2

p.Vlček, p.Bžán a p.Méry viedli diskusiu o stave a financovaní obchvatu Prievidze, dvoch úsekov od Trenčína, úseku od Novák smerom na Žiar nad Hronom, ťah Žilina - Topoľčany, Topoľčany – Komárno.

p.Vlček – na stretnutí v Bruseli zástupca MH SR prezentoval, že jeden z nosných transformačných projektov má byť realizácia environmentálne udržateľných opatrení k elektrárni Nováky, je potrebné, aby sa to odkonzultovalo s ľuďmi, ktorí žijú v regióne Horná Nitra

DŽ – tepelná energia by sa mala riešiť na bilaterálnom stretnutí, zavolať aj MH SR, aj zástupcovia za ÚPPVII sa môžu zúčastniť, poprosíme p.Lamačkovú, aby zorganizovala takéto stretnutie

p.Vlček – požiadavka, aby tam bol aj niekto z EK, nejaký nezávislý expert

DŽ – poradíme sa, koho z EK zavolať, určite je potrebné zavolať aj niekoho z MH SR, informácia sa podá na ďalšom stretnutí PS. Ďalej poprosíme p.Méryho a p.Bžána, aby do pracovnej skupiny zaradili aj niekoho z regiónu

DŽ – riadiaci orgán pozve zástupcu z regiónu a podá informáciu, kto to je. Ďalej uviedla, že sa zúčastnila na pracovnom stretnutí v Bruseli s riaditeľmi tzv.komunitárnych programov, ako napr. Horizont 2020, Life atď., je možné sa do nich zapojiť. Rada by uskutočnila stretnutie v rámci V4, na ktoré by pozvala riaditeľov týchto programov – v septembri, októbri 2018 a zúčastnili by sa aj relevantní zástupcovia za región Horná Nitra. Následne predstavila GR MŽP SR p.Ovčiarku.

P.Ovčiarka – finančná možnosť je otvorená najmä pre environmentálne záťaže a poskytol ďalšie informácie ohľadom financovania a výziev

DŽ – je to aj požiadavka EK, aby sa našli projekty, ktoré sú čo najrýchlejšie financovateľné. Čo sa týka problematiky tepla, navrhujeme stretnutie na úrovni VÚC Trenčín, mesta Prievidze, MH SR a pokúsime sa zohnať experta z EK. Je potrebné, aby zoznam projektových zámerov bol doplnený o dva stĺpce, a to projekty, ktoré majú hotové stavebné povolenie a tie, pri ktorých sa proces stavebného povolenia začal. Dve tabuľky – od p.Lamačkovej a od p.Podobu – potrebné ich spojiť do jednej tabuľky – do 21.5.2018. Paralelne od riadiacich orgánov potrebujeme v termíne do dvoch týždňov od 21.5.2018, identifikovať, ktoré projekty sú financovateľné zo súčasného programového obdobia – termín 4.júna 2018.

DŽ – ÚPPVII pripraví tlačovú správu o činnosti PS len vo všeobecnosti. Následne poďakovala za účasť a ukončila 3.zasadnutie PS.

Závery:

1. dve tabuľky – od p.Lamačkovej a od p.Podobu – je potrebné ich spojiť do jednej tabuľky

T: 21.5.2018

1. zoznam projektových zámerov bol doplnený o dva stĺpce, a to projekty, ktoré majú hotové stavebné povolenie a tie, pri ktorých sa proces stavebného povolenia začal

T: 21.5.2018

1. riadiace orgány identifikujú, ktoré projekty sú financovateľné zo súčasného programového obdobia

T: 4.6.2018

Dňa: 22. mája 2018

Zapísal: sekretariát PS

Odsúhlasil: Ing. Ladislav Šimko, riaditeľ OPP

Schválila: JUDr. Denisa Žiláková, GR CKO